Nr. L 11/28 12. 1. 85 De Europæiske Fællesskabers Tidende II (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 10. oktober 1984 om afgrænsning af de områder i Frankrig, der er støtteberettigede i henhold til støtteordningen »Prime d'Aménagement du Territoire« (Kun den franske udgave er autentisk) (85/18/BØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter i henhold til ovennævnte artikel at have givet de interesserede parter en frist til at fremsætte deres bemærkninger, under henvisning til disse bemærknin- ger, og ud fra følgende betragtninger : I Ved telex af 15. januar 1982, suppleret ved skrivelse af 18. januar, 29. januar, 25. februar, 30. marts og 8. april 1982, anmeldte den franske regering i henhold til traktatens artikel 93, stk. 3, et forslag til en ny regio- nalstøtteordning, »Prime d'Aménagement du Terri- toire«, i det følgende benævnt PAT. Dekret nr. 82/379 af 6. maj 1982 relatif å Prime d'Aménagement du Territoire er offentliggjort i den franske statstidende (). | I henhold til PAT kan der udbetales statsfinansierede tilskud til virksomhederne med henblik på at fremme udviklingen af erhvervsgrene i en række franske områ- der. ()) Dekret nr. 82/379 af 6. maj 1982 — Journal Officiel de la République francaise af 7. maj 1982 — s. 1294 ff. Afgrænsningen af de områder, der er støtteberettigede i henhold til PAT, varierer alt efter, om ordningen finder anvendelse på industrivirksomheder eller på virksomheder inden for den tertiære sektor eller inden for forskning. Når PAT finder anvendelse på industrivirksomheder, træder afgrænsningen af de områder, der er støtteberet- tigede i henhold til denne ordning, i stedet for afgrænsningen af de områder, der tidligere var omfattet af »Prime de Développement Régional«, i det følgende benævnt PDR, og dermed fastlægges de områder, den franske regering har udvalgt som regionaludviklings- områder. Når PAT finder anvendelse på virksomheder inden for den tertiære sektor eller inden for forskning, har afgrænsningen af de områder, der er støtteberettigede i henhold til denne ordning, ikke primært et regionalt sigte — idet PAT har til formål at decentralisere disse aktiviteter uden for Paris-området — og er derfor ikke omfattet af denne beslutning. Afgrænsningen af de områder, hvor der i henhold til PAT kan ydes støtte til industriprojekter, omfatter, helt eller delvis, 68 af de 96 departementer i selve Frankrig, og disse områder har en befolkning på ca. 21,4 mio, dvs. ca. 39 % af Frankrigs samlede befolkning. Denne afgrænsning er fremkommet dels ved anven- delse af en af de centrale myndigheder fastlagt metode til udvælgelse af støtteberettigede områder, dels ved ændringer i dette forslag efter konsultation af regio- nerne.